KIKU-7
KIKU-7 jeb ETS-VII (Engineering Test Satellite VII — no angļu: "Inženierizmēģinājumu pavadonis 7") bija Japānas Nacionālās kosmosa attīstības aģentūras (NASDA; tagad Japānas Aerokosmisko pētījumu aģentūra, JAXA) pavadonis. Tas tika palaists 1997. gada novembrī. KIKU-7 sastāvēja no diviem kosmiskajiem aparātiem. Ar tiem tika izmēģinātas tuvošanās un saslēgšanās operācijas orbītā. Lai gan KIKU-7 darbības ilgums sākotnēji bija plānots 1,5 gadam, tas funkcionēja piecus gadus.